open-index/open-wikipedia-markdown huggingface dataset:
Hõbekoger

**Hõbekoger** (*Carassius gibelio*; sünonüüm (*Carassius auratus gibelio*) on karpkalaliste seltsi kuuluv kala.

Hõbekoger kasvab harilikult 15–40 cm pikkuseks ja kuni 2 kg raskuseks. Keha on külgedelt lamenenud. Värvus varieerub suuresti keskkonnast tingituna ja on enamasti hõbehall kuni rohekashall. Suu on otseseisune ja poised puuduvad.

Hõbekogre looduslik leviala on asub Kaug-Idas: Hiinas, Koreas ja Jaapani saartel. Sealt on teda kunstlikult levitatud eri piirkondadesse, kaasa arvatud Euroopa ja Austraalia. Eestis suhteliselt laialt levinud.

Hõbekoger on soojalembene kala, kes eelistab aeglase vooluga jõgesid ja järvi. Esineb ka riimveelises rannikumeres. Talub hästi hapnikuvaeseid tingimusi.

Iseärasusena on hõbekoger võimeline paljunema ka ilma isaste hõbekokredeta, kasutades selleks teisi karpkalaliste liiki kuuluvaid isaseid. Nii viljastatud marjast arenevad välja emased hõbekogred, nii-öelda kloonid. Seetõttu koosneb osades veekogudes hõbekokrede populatsioon peamiselt emastest.

Hõbekokre aetakse mõnikord segi tavalise ehk kuldkogrega.

## Hõbekoger Eestis
Hõbekoger on Eestis (nagu ka mujal Euroopas) võõrliik. Ta toodi meile sisse aastail 1948-1949, esmalt Maardu ja Kahala järve.

## Vaata ka
*Eesti kalade süstemaatiline nimestik
*koger

## Välislingid
* 
*Ajakiri Kalastaja: Eesti vete kalad: Koger & hõbekoger. Leili Järv
*Ajakiri Kalastaja: MEIE VETE PÜÜGIKALU Hõbekoger. Leili Järv
*Hõbekogrest kalapeedias
Apaatia

**Apaatia** on tundeelu tuimenemise kõige väljendunum aste.

Apaatia korral puudub olendil igasugune emotsionaalne reaktsioon välis- või sisesündmusele:
*õnnetuse tõttu saab inimene raskelt vigastada, kuid ta ei reageeri vigasaamisele;
*inimene saab lähedase inimese surmateate, kuid ta ei reageeri sellele.

Kuna apaatia korral ei teki emotsionaalset reaktsiooni sündmusele, ei toimu ka sündmuse tähtsusastme hindamist ja sündmusele ei järgne mingit tegevust.

Emotsionaalse reaktsiooni puudumine ei ole spetsiifiline inimesele, vaid võib esineda kõigil elusolendeil.

Apaatia võib esineda mitmete psüühikahaiguste, näiteks dementsuse, skisofreenia ja vaimse alaarengu korral.

Kõnekeeles võib sageli kohata mõiste "apaatia" väärkasutamist, eriti depressiivsete seisundite korral: "Oh, ma olen nii apaatne, et kohe mitte üks asi ei huvita ja miski ei paku rõõmu." Sellise väljenduse korral ei ole tegemist tunnete puudumisega, vaid võimetusega tunda rõõmu. Kui inimesel on apaatia, siis tema ei kurda ega kaeba millegi üle, vaid on kõigega rahul. Kui inimene kurdab, et tal on apaatia ja see häirib inimest, siis on tegemist *[[anaesthesia dolorosa]]*.

## Vaata ka

* Abuulia

## Viited
Haparanda vald

**Haparanda vald** on 2. järgu haldusüksus Rootsis Norrbotteni lääni idaosas. Asub Tornio jõe läänekaldal ja piirneb idas Soome Tornio linnaga.

Vald loodi 1967. aastal.

2006. aastal avati seal IKEA kaubamaja, mis elavdas tunduvalt valla majandust.

Suurem osa vallaelanikest räägib soome keelt või selle murret meänkeelt, millel on vähemuskeele staatus. Noorem generatsioon on valdavalt rootsikeelne.

Vallas on järgmised asulad: Haparanda, Karungi, Kukkola, Marielund, Mattila, Nikkala, Purra, Salmis, Seskarö, Säivis, Vojakkala ja Vuono.

Haparanda vallas Perävaara mäel asub UNESCO maailmapärandi nimistusse kuuluva Struve geodeetilise kaare mõõdupunkt ().

Vallas asub Haparanda saarestiku rahvuspark.

## Välislingid

* Valla koduleht
Veesõiduk

**Veesõiduk** (inglise keeles *watercraft*) on veekogul liiklemiseks (sõitmiseks) mõeldud ujuvvahend. 

## Legaaldefineerimine
:eRT: Meresõiduohutuse seadus (MSOS), riigiteataja.ee

## Veesõidukid
Veesõidukite üldehituslikud põhiliigid või -nimetused: 
*laev
**mootorlaev
***aurulaev
**purjelaev
***purjejaht
**sõudelaev (aerulaev)
**allveelaev
***batüskaaf
***batüsfäär
**praam
***pargas
*kaater
*paat
**mootorpaat
**purjepaat
**kanuu
**süst ehk kajak
**kummipaat
*jett 
*parv
*vesijalgratas
*veesõidulaud
**purjelaud
**aerulaud
**lainelaud
**liikurlaud (mootorlaud)
**veetav veelaud
*vesitiib
*amfiibsõiduk
*ekranoplaan (laugur)
*glisser
*hõljuk
*tiibur

## Nõuded
Kõik veesõidukid on kohustatud järgima veekogul liikudes üldisi liiklus- ja ohutusnõudeid (COLREG, meresõiduohutuse alased õigusaktid).

## Laevade nimetusi
*purjelaev
*hoy, väike madalapõhjaline laev
*jaal, jaala, kaubalaev
*luup, paat
*kaiik, türgi sõudelaev
*neff, keskaegne laev
*praam
*parvlaev
*aviiso, väike kiire sõjalaev
*bireem, vanaaja sõjalaev
*galeer, sõjalaev
*tanker, tanklaev
*tender, sõjalaev
*abilaev
*rolker, veeremilaev
*trieer, Vana-Kreeka sõjalaev
*balker, puistlastilaev
*galioon, relvastatud kaubapurjelaev
*traaler, laev kalapüügiks või miinide hävitamiseks
*puksiir, vedurlaev

## Vaata ka
*Alus (merendus)
*Väikelaev
782

**782. aasta**

Sajandid: 7. sajand - **[[8. sajand]]** - 9. sajand

Aastakümned: 730. aastad 740. aastad 750. aastad 760. aastad 770. aastad - **[[780. aastad]]** - 790. aastad 800. aastad 810. aastad 820. aastad 830. aastad 

Aastad: 777 778 779 780 781 - 782 - 783 784 785 786 787 

----
## Sündmused

* Saksimaal toimus Verdeni kaelakohus: väidetavalt hukati Karl Suure käsul 4500 saksi pealikku

## Sündinud

*...

## Surnud

*...
780

**780. aasta**

Sajandid: 7. sajand - **[[8. sajand]]** - 9. sajand

Aastakümned: 730. aastad 740. aastad 750. aastad 760. aastad 770. aastad - **[[780. aastad]]** - 790. aastad 800. aastad 810. aastad 820. aastad 830. aastad 

Aastad: 775 776 777 778 779 - 780 - 781 782 783 784 785 

----
## Sündmused

*...

## Sündinud

*...

## Surnud

*8. september – Leo IV, Bütsantsi keiser 775–780

## Viited
Toomas Tohver

**Toomas Tohver** (sündinud 24. aprillil 1973 Pärnus) on endine Eesti jalgpallur (väravavaht). Aastail 1994–2000 esindas Eestit koondises 24 korral.

## Saavutused
### Individuaalsed
*  Meistriliiga
** Soccernet.ee lugejate poolt parimaks vanameistriks hääletatud 2007

## Vaata ka
* Eesti jalgpallikoondislaste loend

## Viited

## Välislingid
*
Jürgen Veber

**Jürgen Veber** (sündinud 10. veebruaril 1983 Pärnus) on eesti mustkunstnik ja endine jalgpallur. Tema hüüdnimi on **Trikimees**. 

2001. aastal lõpetas Pärnu Koidula Gümnaasiumi.

Veber on andnud illusioonietendusi. Tema esimene suur kava "Trikimees 100% Live" leidis aset Tallinnas Saku Suurhallis 25. oktoobril 2008. Järgmine, "The Path Of Wonders", toimus 11. oktoobril 2009 Tallinnas Nokia Kontserdimaja avamisel. 

2011. aastal seitsmes Eesti linnas toimunud etenduste sarjast "Tour de Estonia" linastus Kanal 2-s samal aastal kuueosaline saatesari "Jürgen Veberi trikituur". Aastatel 2007–2008 oli tal Kanal 2-s oma mustkunstisaade "Trikimees".

Jürgen Veber on olnud JK Viljandi Tuleviku väravavaht.

2010. aastal andis EAS vendade Veberite ettevõttele JJV Productions OÜ eksporditurunduse toetuse programmi ja alustava ettevõtja stardi- ja kasvutoetuse programmi raames kokku ligi 166 000 eurot. Hiljem selgus, et ettevõtte dokumentatsioonis esitatud andmed ei vasta tegelikkusele ja EAS nõudis toetuse tagasi.

## Viited
Aleksander Saharov

**Aleksander Saharov** (sündinud 22. aprillil 1982 Türil) on endine Eesti jalgpallur.

Suure osa oma karjäärist vigastatud olnud Saharov teatas 15. juunil 2009 tippspordist loobumisest. Tuli aastail 2001–2003 FC Flora ridades kolm hooaega järjest Eesti meistriks.

## Koondisekarjäär
Eesti koondises mängis 25 korral ja lõi ühe värava. 

### Koondiseväravad

## Saavutused
### Meeskondlikud
*  Meistriliiga
**Eesti meister 2001, 2002, 2003

### Individuaalsed
*  Meistriliiga
** Viljandi Tuleviku parim väravakütt 2007

## Isiklikku
Saharov on lõpetanud Eesti spordigümnaasiumi 2000. aastal ja Tallinna Ülikooli kehakultuuriteaduskonna 2006. aastal. 

2006/2007. õppeaasta teisel poolaastal töötas Rocca al Mare Koolis kehalise kasvatuse õpetajana. On olnud FC Flora 1998. aastal sündinud poiste treener. Ta on lahutatud ja tal on kaks last. Vabal ajal tegeleb *bowling*'u, tantsimise ja muusika kuulamisega.

## Vaata ka
* Eesti jalgpallikoondislaste loend

## Viited

## Välislingid
*
Vladimir Alumäe

**Vladimir Alumäe** (aastani 1935 **Janson**; 6. aprill 1917 Tallinn – 25. märts 1979 Tallinn)  oli eesti viiuldaja, Tallinna Konservatooriumi professor ja rektor.

## Elulugu
Ta lõpetas aastal 1935 Tallinna Linna I Gustav Adolfi Gümnaasiumi.
Alumäe õpetajaks Tallinna Konservatooriumis oli Johannes Karl Paulsen. Aastatel 1938–1939 täiendas ta end Carl Fleschi juures Londonis. 

Vladimir Alumäe osales 1941. aasta juuniküüditamises.

Tallinna Konservatooriumis oli ta viiuli eriala õppejõud aastast 1937 ja professor aastast 1945. Ta oli rektori kohusetäitja 1941. aasta 1. veebruarist kuni 28. augustini ning rektor 1944–1948 ja 1964–1970. Aastatel 1970–1977 oli ta keelpillikateedri juhataja ja aastatel 1977–1979 professor-konsultant.

Kontserdireisid, nii soolokavadega kui orkestrisolistina, viisid teda mitmesse välisriiki (Belgia, Rootsi, Soome, Kanada, Tšehhi, Slovakkia, Saksamaa) ning kõikidesse Nõukogude Liidu rahvusvabariikidesse ja nende suurlinnadesse (sh Moskva ja Leningrad).

Mängis erinevate ansamblite koosseisus (1945. aastast Eesti NSV Riikliku Filharmoonia keelpillikvartetis, viimastel eluaastatel Tallinna Riikliku Konservatooriumi keelpillikvartetis).

Alumäe juures on õppinud suur osa väljapaistvatest eesti viiuldajatest ning viiulipedagoogidest:
Endel Lippus, Moissei Alperten, Harald Aasa, Tiiu Heinsalu-Peäske, Ülo Kaadu, Niina Murdvee, Olavi Sild, Hillar Taamal, Mare Teearu, Urmas Vulp, Mirjam Kerem ja paljud teised.

Tellis ja kandis ette palju eesti muusikat, tihe koostöö sidus Heino Elleriga, muuhulgas esitas esmaettekandena Elleri Viiulikontserdi. Alumäe tegi palju lindistusi ja plaadistusi nii eesti kui maailmamuusikast. Oli paljude heliloojate teoste esmaettekandja.

Alumäe oli hinnatud pedagoogina ja interpreedina paljude konkursside (sh Pjotr Tšaikovski nimeline konkurss) žürii liige. 

## Tunnustus
*Eesti NSV teeneline kunstnik 1942
*Eesti NSV rahvakunstnik 1957

## Isiklikku
Tütar Niina Murdvee on samuti viiuldaja ning pedagoog. Vend Nikolai Alumäe oli tehnikateaduste doktor ning Teaduste Akadeemia akadeemik.

## Viited
Senestopaatia

**Senestopaatia** on ebamäärane tajuelamus organismi sisemusest. Haige ei suuda reeglina "näpuga näidata", kus täpselt midagi viltu on. Kirjeldatakse senestopaatiat kui survet, pigistust vms mingis kehapiirkonnas. Sellised nn reaalsena näivaid sümptomeid kaebavad patsiendid sagedamini kergemate psüühikahäirete ehk neurootiliste häirete – ülepinge ja kurvameelsuse – korral. Skisofreenia korral esinevate senestopaatiate kirjeldused kalduvad olema ebatõepärased – näiteks haige räägib, et ta tunneb, nagu oleks tema aju koljus kokku kuivanud.
Emotsionaalne inadekvaatsus

**Emotsionaalne inadekvaatsus** on emotsionaalse reaktiivsuse häire, mille puhul inimesel esinevad ebakohased emotsionaalsed reaktsioonid.

Evolutsiooni kestel on välja kujunenud kindlad emotsionaalsed reaktsioonid keskkonna mõjuritele. Organismi eksistentsi toetavatele mõjuritele reageeritakse positiivsete tundmustega (rõõm) ja organismi eksistentsi kahjustavatele mõjuritele reageeritakse negatiivsete tundmustega (kurbus, hirm). Seega siis saab kirjeldatud emotsionaalseid reaktsioone nimetada kohasteks ehk adekvaatseteks (hea→rõõm, halb→kurbus). 

Emotsionaalse reaktiivsuse väärastumise korral tekivad inadekvaatsed tundmused (hea→kurbus, halb→rõõm). Näiteks võib haige oma ema matustel rõõmustada. 

Küllalt sageli esineb haigetel põhjusetuid tundmusi ja peamiselt ärevuse, kärsituse, pingetunde, pahuruse näol – midagi ei ole juhtunud, kuid haige on pahur, tige, agressiivne.

Emotsionaalset inadekvaatsust esineb väga sageli skisofreenia korral.
Nõmme Eesti Kodanike Komitee

**Nõmme Eesti Kodanike Komitee** asutati 28. aprillil 1989. Komitee registreeris 71951 Eesti Vabariigi kodanikku ja 4013 kodakondsuse taotlejat.

## Komitee liikmete loend
*Ilmar Palias (esimees)
*Kalev Ots (esimees)
*Ahti Mänd (vanemregistreerija)
*Doris Teras vanemkirjutaja)
*Meelis Jürisson
*Ahti Truupõld
*Jaan Hatto
*Valev Kruusalu
*Kalle Kants
*Toomas Krall
*Gennadi Aktsintsev
*Aita Mihkelsoo

### Glehni abikomitee liikmete loend
*Tõnu Remma (esimees)
*Mati Viksi
*Andres Ambrosen
*Lembit Berkis
*Hannes Kruss

### Männiku abikomitee liikmete loend
*Nele Kiolein (esimees)
*Silvia Meierthal

### Rahumäe abikomitee liikmete loend
*Tiit Toobal (esimees)

### Kivimäe abikomitee liikmete loend
*Jaan Audru (esimees)
*Edgar Salin
*Vaikus Jõgisu

## Viited


## Välislingid
* Abikomiteede loomine Nõmmel. 1938. a Põhiseadusele tuginev Eesti Vabariigi Valitsus ehk Nõmme valitsus.
Isabel Allende

**Isabel Angélica Allende Llona** (sündinud 2. augustil 1942 Limas) on Tšiili kirjanik ja ajakirjanik.

Isabel Allende isa on diplomaat Tomás Allende ning isa onupoeg oli Tšiili president Salvador Allende.

Isabel sündis Peruus, kus tema isa oli Tšiili suursaadik. 1945. aastal jäi isa teadmata kadunuks ja ema läks kolme väikese lapsega Santiagosse tagasi, kus elas 1953. aastani.

Seejärel abiellus ema Ramón Huidobroga, kes oli Tšiili diplomaat Boliivias ja Liibanonis; mehe töö tõttu kolis pere sageli. 1970. aastal määras Salvador Allende Huidobro Tšiili suursaadikuks Argentinasse.

Tšiilis tutvus Allende tehnikaüliõpilase Miguel Friasega, kellega abiellus 1962. aastal. Abielust sündisid tütar Paula (1963) ja poeg Nicolas (1966).

Aastatel 1959–1965 töötas Allende ÜRO Toitlus- ja Põllumajandusorganisatsioonis Santiagos, siis Brüsselis ja mujal Euroopas. Seejärel töötas ta Santiagos teleajakirjanikuna, kirjutas näidendeid ja töötas ajakirjanikuna naisteajakirjades. Ta tõlkis ka armastusromaane, aga lasti sellelt kohalt lahti, sest ta tegi naistegelaste dialooge ümber, et need intelligentsemad paistaksid, ja kirjutas "Tuhkatriinule" uue lõpu, et kangelanna oleks sõltumatum ja teeks maailmale head.

1973. aasta septembris korraldas Augusto Pinochet sõjaväelise riigipöörde, mille käigus president Allende hukkus. Seejärel pidi Isabel kodumaalt lahkuma, sest tema nimega Tšiilis elada oli ohtlik. Tema ema ja kasuisa pääsesid Argentinas napilt mõrvamisest. Isabel asus elama Venezuelasse ja hiljem Ameerika Ühendriikidesse.

2006. aasta taliolümpiamängudel Itaalias Torinos oli Allende üks kaheksast inimesest (kõik naised), kes avatseremoonial olümpialipu staadionile kandsid.

## Tunnustus
*1998 – Malaparte auhind
*2004 – valiti Ameerika Kunstide ja Kirjanduse Akadeemia tegevliikmeks

## Looming
Ta on üks maailma enim tõlgitud kirjanikke. Näiteks "Fortuna tütar" oli 1999. aastal maailmas suurima läbimüügiga raamatute edetabelis teisel kohal. Ühtekokku on tema teoseid tõlgitud 36 keelde.

Esimest raamatut hakkas Allende kirjutama 1981, kui sai teada, et tema 99-aastane vanaisa on surivoodil. Ta alustas seda kirjana vanaisale, aga järgmiseks aastaks valmis raamat "Vaimude maja". Raamatut saatis kohe suur menu ja see tõlgiti kiiresti paljudesse keeltesse. 1983. aastal valiti see Tšiili aasta romaaniks, 1984. aastal ka Saksamaa aasta romaaniks ja Allende Saksamaa aasta kirjanikuks.

### Eesti keeles ilmunud teosed
* "Vaimude maja" (eesti keeles 1992, Eesti Raamat, tõlkinud Ruth Lias)
* "Armastusest ja varjust" (eesti keeles 2004, Eesti Raamat, tõlkinud Külli Artmann)
* "Fortuna tütar" (eesti keeles 2004, Suur Eesti Raamatuklubi, tõlkinud Klaarika Kaldjärv)
* "Jaapani armuke" (eesti keeles 2017, Tänapäev, tõlkinud Kai Aareleid)
* "Pikergune õilmeleht meres" (eesti keeles 2021, Tänapäev, tõlkinud Ehte Puhang)

## Välislingid
* Koduleht
Arnold Felix Karu

**Arnold Felix Karu** (18. veebruar 1908 – 27. november 1991) oli eesti bibliofiil.

Arnold Karu on tema poolt Oskar Lutsule omistatud romaani "Talve" (ilmus 1994) tõenäoline autor.

## Kirjandus
*Reet Krusten, "Ajakirja Lasteleht elust põranda all" – Keel ja Kirjandus 2001, nr 4, lk 264–265
*Aivar Kull, "Oskar Luts", Tartu 2007, lk 166–170 ja 368
Hageri Eesti Kodanike Komitee

**Hageri Eesti Kodanike Komitee** asutati 20. mail 1989. Komitee registreeris 6968 Eesti Vabariigi kodanikku ja 1017 kodakondsuse taotlejat.

## Komitee liikmete loend
*Raul Leesti (esimees)
*Maido Armas (aseesimees)
*Varmo Mahlapuu (kirjatoimetaja)
*Katrin Raud
*Joonas Tomson

### Kiisa-Kurtna abikomitee liikmete loend
*Joonas Tomson (esimees)
*Rein Liiva
*Anneli Kama
*Rein Veinsalu
*Tarmo Lohv
Juuru Eesti Kodanike Komitee

**Juuru Eesti Kodanike Komitee** asutati 20. mail 1989. Komitee registreeris 3806 Eesti Vabariigi kodanikku ja 114 kodakondsuse taotlejat.

## Komitee liikmete loend
*Toomas Pärn (esimees)
*Arvi Vald (aseesimees, vanemregistreerija)
*Kaja Jalukse (kirjatoimetaja)
*Feodor Nurm
*Aare Leinberg
*Tiit Peetrimäe
*Aarne Lodus
Pöörlev linn

**"Pöörlev linn"** (originaalpealkiri **"Spin City"**) on aastatel 1996–2002 toodetud USA situatsioonikomöödiasari, mille tegevus toimub New Yorgi linnapea Randall Winstoni (Barry Bostwick) ametiruumides.

Sarja stsenaristid olid Bill Lawrence ja Gary David Goldberg. 

## Peamised osatäitjad
*Richard Kind – Paul Lassiter 
*Barry Bostwick – linnapea Randall M. Winston Jr. 
*Michael Boatman – Carter Heywood 
*Alan Ruck – Stuart Bondek 
*Michael J. Fox – Mike Flaherty (1996–2001)
*Connie Britton – Nikki Faber (1996–2000) 
*Alexander Chaplin – James Hobert (1996–2000) 
*Heather Locklear – Caitlin Moore (1999–2002) 
*Victoria Dillard – Janelle Cooper (1996–2000) 
*Charlie Sheen – Charlie Crawford (2000–2002) 

## Välislingid
*
Michael J. Fox

**Michael J. Fox** (sündinud 9. juunil 1961) on Grammy, Kuldgloobuse ja Emmy auhinnaga pärjatud Kanada-USA filminäitleja. 

Ta on tuntud eelkõige Marty McFly osatäitjana filmi "Tagasi tulevikku" triloogiast ja telesarjadest "Family Ties" ja "Pöörlev linn". 

Foxil diagnoositi 1991. aastal Parkinsoni tõbi ja 1998. aastal andis ta sellest ka avalikkusele teada. Seisundi halvenemisel 2000. aastal otsustas ta näitlemisest loobuda ning on sellest ajast peale vaid üksikutes filmides kaasa teinud.

## Varasem elu
Michael Andrew Fox sündis Edmontonis Kanadas Phylllis ja William Foxi peres. Tema ema oli näitleja ja isa politseinik. Perekond kolis isa töö tõttu palju. Lõpuks jäi perekond elama Vancouverisse Burnaby äärelinna, kus isa pensionile jäi. Michael lõpetas seal kooli. 15-aastaselt, 1976. aastal, osales ta teleseriaalis "Leo and Me" ja 1979. aastal kolis Los Angelesse, et näitlejana karjääri teha. Produtsent Ronald Shedlo avastas ta ning nii tegi Michael Fox Ameerika televisiooni debüüdi filmis "Letters from Frank". Kui ta liitus Ekraaninäitlejate Gildiga, kus pole lubatud registreerida mitut ühesugust nime, avastas ta, et Michael Fox on juba registreerunud. Nii lisas ta oma nimele initsiaali *J*.

## Näitlejakarjäär
Kui Fox telesarja "Family Ties" Alex P. Keatoni rolli kandideeris, ei läinud esimene esinemisproov eriti hästi. Looja Gary David Goldberg arvas, et Michael ei sobi sellesse rolli, kuid proovi korraldaja Judith Weiner palus, et Goldberg annaks Foxile teise võimaluse. Fox võitis Alexi rolli eest kolm Emmy auhinda ja ühe Kuldgloobuse.

Fox sai filmitäheks 1980. aastate keskpaigas "Tagasi tulevikku" filmitriloogias Marty McFlyd kehastades. Veel on ta tähelepanuväärseid osatäitmisi teinud filmides "Teen Wolf" (1985), "Minu edu saladus" (1987), "Doc Hollywood" (1991), "Armastuse või raha eest" (1993), "The American President" (1995), "Hirmutoojad" (1996).

Michael J. Fox on dubleerinud filmi "Hiireke nimega Stuart Little" samanimelist peategelast ning tegelasi filmides "Homeward Bound: The Incredible Journey", "Homeward Bound II: Lost in San Fransico" ja "".

## Eraelu
Fox abiellus näitleja Tracy Pollaniga 16. juulil 1988. Paaril on neli last: Sam Michael (30. mai 1989), kaksikud Aquinnah Kathleen ja Schuyler Frances (15. veebruar 1995) ja Esmé Annabelle (3. november 2001). 1991. aastal, "Doc Hollywoodi" võtete ajal tekkisid Foxil esimesed Parkinsoni tõve sümptomid.

## Filmograafia

## Televisioon

## Tunnustus
Fox on võitnud viis Emmy auhinda, neli Kuldgloobuse auhinda, kaks Ekraaninäitlejate Gildi auhinda ja ühe Grammy auhinna. 

Ta määrati 2010. aastal Kanada Ordu ohvitseriks. 

2000. aastal kanti Foxi nimi Kanada Kuulsuste alleele ja 2002. aastal Hollywoodi Kuulsuste alleele. 

Parkinsoni tõve ravimise propageerimise eest pälvis Fox 2022. aastal Filmikunsti ja -teaduste Akadeemia Jean Hersholti humanitaarauhinna ja 2025. aastal Presidendi Vabadusmedali. 

## Välislingid

*
*Michael J. Foxi parkinsoni tõve uurimise sihtasutus
Nude & Natural

**Nude & Natural: The Magazine Of Naturist Living** on USA nudistide ajakiri, mida annab välja The Naturist Society.

Ajakiri ilmub neli korda aastas ning sisaldab üle 100 lehekülje. Ajakirjas ilmuvad uudised, arvamuslood ja reportaažid koos rohkete piltidega, samuti teadusartiklid nudismi ajaloost, kultuurist ja õigusküsimustest.

Ajakiri hakkas ilmuma 1980. aastal nimega "Clothed with the Sun". Praeguse nime sai ajakiri 1989. aastal. Alates 2005. aastast ilmub ajakiri täies mahus värvilisena.
Audrey Munson

**Audrey Marie Munson** (8. juuni 1891 – 20. veebruar 1996) oli Ameerika Ühendriikide modell ja näitleja. Tal oli mitmeid hüüdnimesid: **Miss Manhattan**, **Ameerika Veenus** (American Venus) jt.
Margery Allingham

**Margery Allingham** (20. mai 1904 – 30. juuni 1966) oli inglise kirjanik, paljude kriminaalromaanide autor.

Tema teoste kuulsaim detektiiv on Albert Campion.

## Eesti keeles ilmunud
* "Lilled kohtunikule" – *Flowers for the Judge (USA: Legacy in Blood)*, 1936; ek: Virumaa Teataja, 1937. Ajalehe joonealune: Virumaa Teataja jutulisa
* "Kummituse surm" – *Death of a Ghost*, 1939; ek: Kunst, 1991

## Välislingid
* Mystery Mile. Dedicated to the work of Margery Allingham.
Instrumentaalkontsert

**Instrumentaalkontsert** on tavaliselt kolmeosaline muusikateos (sonaaditsükkel) sümfooniaorkestrile ja soolopillile.

Instrumentaalkontsert saab nime soolopilli järgi (näiteks klaverikontsert, trompetikontsert).

Instrumentaalkontserdil on tavaliselt kolm osa:
#osa on sonaadivormis ja kiires tempos
#osa on aeglases tempos, tihti variatsioonivormis
#osa on kiire, tavaliselt rondovormis

## Vaata ka
*Kontsert
*Kontsert (barokk)
IANA

**Internet Assigned Numbers Authority** (**IANA**) jaotab ülemaailmselt IP-aadresse, haldab domeeninimede süsteemi (DNS) juurtsooni ja määrab Internetis kasutatavaid sümboleid ja arvkoode. IANA kuulub ICANN-i alla.

## Välislingid
*IANA veebisait
James Aldridge

**James Aldridge** (10. juulil 1918 – 23. veebruar 2015 London) oli Austraalias sündinud ja 1938. aastal Inglismaale elama ja tööle asunud kirjanik. 

James Aldridge õppis Oxfordi Ülikoolis ja töötas mitmetes riikides väliskorrespondendina. 

Ta auhinnati 1953. aastal Ülemaailmse Rahunõukogu kuldmedaliga romaani "Diplomaat" eest ja 1973. aastal Lenini rahupreemiaga "Rahu kindlustamise eest rahvaste vahel" eest.

## Looming
### Eesti keeles ilmunud teosed
* "Mõned mu parimad sõbrad on inglased" (novellid; lisaks niminovellile ka "Kannata au eest" ja "Haipuur"). Tõlkinud Vidrik Kivilo ja Valdeko Tobro, Loomingu Raamatukogu 1962, nr 10
* "Kütt" (romaan). Tõlkinud Aadu Hint. Eesti Riiklik Kirjastus 1963
* "Viimane toll" (novell, tõlkinud Enn Soosaar) – valimikus "Inglise novelle", Eesti Raamat 1967, lk 178–204 
* "Diplomaat" (romaan). Tõlkinud Lydia Mölder. Eesti Raamat 1979
* "Relvade pilge" (romaan, "Diplomaadi" järg). Tõlkinud Lydia Mölder. Eesti Raamat 1979
* "Viimne pilguheit" (lugu Ernest Hemingway ja Francis Scott Fitzgeraldi sõprusest). Tõlkinud Tiiu Viires. Loomingu Raamatukogu 1982, nr 44/46; 2. trükk: PAF 1993

### Teoseid
*Signed with Their Honour (1942)
*The Sea Eagle (1944)
*The Diplomat (1950)
*The Hunter (1951)
*Heroes of the Empty View (1954)
*I Wish He Would Not Die (1957)
*The Last Exile (1961)
*Mockery in Arms (1974)
*One Last Glimpse (1977)
*The True Story of Spit Macphee (1986) 

## Kirjandus
* "20. sajandi väliskirjandus", Valgus, Tallinn 1971, lk 320–331
* Kadri Liik, "Apoloogia halvale raamatule" (ajakirjaniku mälestusi Moskvast romaani "Diplomaat" taustal) – Looming 2004, nr 4, lk 610–612
Red River of the North

**Red River** on jõgi Põhja-Ameerikas. 

Voolab põhja suunas ja suubub Winnipegi järve.

Põhja-Ameerikas on ka teine Red River Mississippi jõgikonnas.
Draakonimäed

**Draakonimäed** on mäestik Lõuna-Aafrika kaguosas, osa Suurest astangust. Kulgeb edela-kirde suunas. Kagunõlv on järsk, loodenõlv lauge. Kõrgus kuni 3482 meetrit (Thabana Ntlenyana – 'ilus väike mägi', Lesotho kõrgeim tipp).
Bora Bora

**Bora Bora** (prantsuse keeles Bora-Bora; tahiti keeles Pora Pora) on saar Prantsuse Polüneesias, üks Tuulealustest saartest. 

Peasaart, mis asub umbes 230 kilomeetrit Papeetest loodes, ümbritseb laguun ja korallrahu. Saare keskel on kustunud vulkaani jäänused, mis tõusevad kahe tipuni, Pahia mäe ja Otemanu mäe otsa; kõrgeim punkt on 727 m. Saar on Prantsusmaa ülemereterritoorium ning osa Bora-Bora kommuunist, kuhu kuulub ka Tupai atoll. Peamised Bora Boras räägitavad keeled on tahiti ja prantsuse keel. Paljud Bora Bora põliselanikud on aga suure turistide hulga mõjul õppinud rääkima inglise keelt. 2017. aasta andmetel oli saarel elanikke 10 605. 

Bora Bora on tuntud rahvusvaheline turismisihtkoht, mis on kuulus oma mereäärsete ja avamere luksuskuurortide poolest. Saare peamine asula Vaitape asub peasaare lääneküljel, laguuni viiva peakanali vastas. Saarelt eksporditakse enamasti seda, mida on võimalik saada merest ja rohketest kookospuudest. 

## Viited
Leonid Andrejev

**Leonid Nikolajevitš Andrejev** (vene Леонид Николаевич Андреев; 9. august 1871 Orjol – 12. september 1919 Neivola, Soome (tänapäeval Gorkovskoje, Leningradi oblast)) oli vene kirjanik.

Tema jutustuse "Jutt seitsmest ülespoodust" tegelane on eestlane Ivan Jaanson. 
## Perekond
Tema poeg Daniil Andrejev, kelle ristiisa oli Maksim Gorki ja kes sai ise kirjanikuks.

## Teosed eesti keeles

* "Ookean" (tolleaegses kirjaviisis "Okeaan"; tragöödia 7 pildis). Tõlkinud Juhan Zeiger. Tawet Mutsu kirjastus, Tallinn 1921
* "Inimese elu" (näidend 5 pildis proloogiga). Tõlkinud Artur Adson. EKS, Tartu 1927
* "Bargamot ja Garaska" (novelle ja jutustusi). Tõlkinud Friedrich Kõlli. ERK, Tallinn 1959
* "Jutustused". Tõlkinud Georg Grünberg, Virve Krimm ja Mare Lott, järelsõna: Evi Puskar. Eesti Raamat, Tallinn 1973
* "Petka suvitamas" (kaks lastejuttu). Tõlkinud Arvo Vallikivi, Eesti Raamat, Tallinn 1979
* "Saatana päevik" (romaan). Tõlkinud Virve Krimm, järelsõna: Valeri Bezzubov. LR 1982, nr 27–29
* "S.O.S. (Päästke meie hinged)" (kiri maailma avalikkusele protestiks bolševike diktatuuri vastu). Tõlkinud Friedebert Tuglas, järelsõna: Jaan Undusk. Vikerkaar 1989, nr 10

## Viited

## Kirjandus

* A. H. Tammsaare, "Leonid Andrejev (Tema 40. sünnipäeva puhul") – Eesti Kodu 1911, nr 5; uustrükk: A. H. Tammsaare Kogutud teosed, 15. köide, 1986, lk 263–269
* Valeri Bezzubov, "Maksim Gorki ja Leonid Andrejev" – Looming 1968, nr 3, lk 442–454 
* Valeri Bezzubov ja Sergei Issakov, "Leonid Andrejevi retseptsioon Eestis" – Looming 1972, nr 3, lk 469–493 
* Anatoli Lunatšarski, "Vene ja nõukogude kirjandusest". Tõlkinud Georg Grünberg ja Aleksander Klejnot. Eesti Raamat, Tallinn 1976, lk. 110–118
* Valeri Bezzubov, "Leonid Andrejevi naer" – Looming 1983, nr 5, lk. 701–707
* Валери Беззубов, "Леонид Андреев и традиции русского реализма" (monograafia). Eesti Raamat, Tallinn 1984, 336 lk (sisaldab 5 peatükki: Andrejev ja Tolstoi, Dostojevski, Tšehhov, Blok, Gorki)

## Välislingid

* Vaba Akadeemia loeng 17.04.2021: Mihhail Lotman "Leonid Andrejev (1871-1919)"
Rootor

"**Rootor**" on mitmeti kasutatav sõna. 

Matemaatikas on **[[rootor (matemaatika)|rootor]]** vektoroperaator, mis iseloomustab vektorvälja "pöörlemist".  

Tehnikas on **rootor** masin või masina pöörlev tööseadis.

***[[Rootor (elektrotehnika)|Rootor]]** on elektrimasina pöörlev osa.
***[[Rootormasin|Rootor]]** on rootormasin mille tööseadiseks on rootor. 
***[[Helikopteri rootor|Rootor]]** on helikopteri osa.
## Vaata ka
***[[Rootorahi]]** on horisontaalselt paiknev trummelahi.
***[[Rootorekskavaator]]** on ekskavaator mille tööorganiks on ratasrootor.
***[[Rootorlaev]]** on liikumiseks tuuleenergiat kasutav rootorkäituriga laev.
***[[Rootorliin]]** on ringkonveierite süsteem.
***[[Rootormootor]]** on pöördkolbmootor ehk Wankelmootor.
***[[Rootorpump]]** on pöörleva töösedisega pump.
***[[Rootorpuurimine]]** on kaeveõõnte puurimine pöörlevate tööseadistega.
Jean Anouilh

**Jean Marie Lucien Pierre Anouilh** (23. juuni 1910 Bordeaux – 3. oktoober 1987 Lausanne) oli baski päritolu Prantsuse näitekirjanik ja stsenarist.

## Teosed eesti keeles
* "Becket ehk Jumala au" (*Becket ou l'Honneur de Dieu*; näidend). Prantsuse keelest tõlkinud Tõnu Kõiv. Tallinn, Perioodika, Loomingu Raamatukogu 1968, nr 2/3, 102 lk

## Välislingid
* Kristel Nõlvak, "Sõnumi olemasolust. Sophokles või Anouilh?" – Teater. Muusika. Kino 1999, nr 2, lk 32–34
Jostein Gaarder

**Jostein Gaarder** (sündinud 8. augustil 1952 Oslos) on norra kirjanik ja avalik intellektuaal. Tema tuntuim teos on "Sofie maailm".

## Teosed eesti keeles
* "Sofie maailm: romaan filosoofia ajaloost" (*Sofies verden*). Norra keelest tõlkinud Katrin Portnov, Henno Sonn ja Karel Zova. Koolibri, Tallinn 1996, 480 lk, ISBN 9985002504
* "Vita brevis: Floria Aemilia kiri Aurelius Augustinusele" (*Vita Brevis: Floria Aemilias brev til Aurel Augustin*; romaan). Tõlkinud Karel Zova. Kupar, Tallinn 1999, 204 lk; ISBN 9985611985
* "Saladuslik jõulukalender" (*Julemysteriet*). Tõlkinud Lea Reitel Høyer. EELK Pühapäevakooliühendus, Tallinn 2000, 208 lk; ISBN 9985905490
* "Mängukaartide saladus" (*Kabalmysteriet*; romaan). Tõlkinud Anu Saluäär. Koolibri, Tallinn 2000, 248 lk; ISBN 998500874X
* "Apelsinitüdruk" (*Appelsinpiken*; romaan). Tõlkinud Karel Zova. Koolibri, Tallinn 2005, 144 lk; ISBN 9985016041
Chuck Palahniuk

**Charles Michael "Chuck" Palahniuk** [ˡpɑlənɪk] (sündinud 21. veebruaril 1962) on Ameerika Ühendriikide kirjanik, satiiriliste romaanide autor.

## Teoseid

*"Fight Club" (1996); eesti keeles "Kaklusklubi", Eesti Ekspressi Kirjastus 2006, tõlkinud Tiina Randus. ISBN 978-9985-9687-3-4
*"Choke" (2001); eesti keeles "Lämbumine", Ersen 2001. ISBN 9985-76-405-6
*"Beautiful you" (2014); eesti keeles "Kaunis sina : [miljard abikaasat asendatakse üsna pea!]", kirjastus Kunst 2014, tõlkinud Annika Laas. ISBN 978-9949-4867-93
1999. aasta Kuldgloobuse auhinnad

**1999. aasta Kuldgloobuse auhinnad** olid **56. [[Kuldgloobus]]e auhinnad**, mis jagati välja 24. jaanuaril 1999.

Cecil B. DeMille'i nimeline elutööauhind anti Jack Nicholsonile.

## Võitjad
### Filmikategooria
*Parim draamafilm – "Reamees Ryani päästmine"
*Parim draamafilmi meesnäitleja – Jim Carrey– "Trumani show" 
*Parim draamafilmi naisnäitleja – Cate Blanchett – "Elizabeth"
*Parim komöödia- või muusikafilm – "Armunud Shakespeare"
*Parim komöödia- või muusikafilmi meesnäitleja – Michael Caine – "Hääleke"
*Parim komöödia- või muusikafilmi naisnäitleja – Gwyneth Paltrow – "Armunud Shakespeare" 
*Parim meeskõrvalosatäitja – Ed Harris – "Trumani show" 
*Parim naiskõrvalosatäitja – Lynn Redgrave – "Jumalad ja koletised"
*Parim lavastaja – Steven Spielberg – "Reamees Ryani päästmine" 
*Parim stsenaarium – "Armunud Shakespeare" (Marc Norman, Tom Stoppard) 
*Parim muusika – Burkhard Dallwitz, Philip Glass – "Trumani show" 
*Parim laul – "The Prayer" – "Võlumõõk" 
*Parim võõrkeelne film – "Central do Brasil" (Brasiilia)

### Televisioonikategooria
*Parim draamasari – "The Practice"
*Parim muusika- või komöödiasari – "Ally McBeal" 
*Parim lühisari või telefilm – "From the Earth to the Moon" 
*Parim draamasarja meesnäitleja – Dylan McDermott – "The Practice" 
*Parim muusika- või komöödiasarja meesnäitleja – Michael J. Fox – "Spin City" 
*Parim lühisarja või telefilmi meesnäitleja – Stanley Tucci – "Winchell" 
*Parim draamasarja naisnäitleja – Keri Russell – "Felicity" 
*Parim muusika- või komöödiasarja naisnäitleja – Jenna Elfman – "Dharma ja Greg" 
*Parim lühisarja või telefilmi naisnäitleja – Angelina Jolie – "Gia" 
* Parim telefilmi, tele- või lühisarja meeskõrvalosatäitja – Gregory Peck – "Moby Dick"; Don Cheadle – "The Rat Pack"
* Parim telefilmi, tele- või lühisarja naiskõrvalosatäitja – Faye Dunaway – "Gia"; Camryn Manheim – "The Practice"
Jennifer Connelly

**Jennifer Lynn Connelly** (sündinud 12. detsembril 1970 Catskill Mountainsis  New Yorgi osariigis) on filmiauhindadega Oscar, Kuldgloobus ja BAFTA pärjatud USA filminäitleja ja endine lapsmodell.

Tema tuntuimate filmirollide hulka kuuluvad osatäitmised filmides "Labyrinth", "Mulholland Falls", "Reekviem unistusele", "Piinatud geenius" ja "Vereteemant".

## Filmid

## Välislingid
* 
*Jennifer Connelly intervjuu
Akiva Goldsman

**Akiva Goldsman** (sündinud 7. juulil 1962) on Oscariga pärjatud USA stsenarist ja filmiprodutsent.

Ta on kirjutanud stsenaariumid mitmetele Hollywoodi suurfilmidele, nende hulgas "Batman Forever" (1995), "Batman & Robin" (1997), "Lost in Space" (1998), "Practical Magic" (1998), "Piinatud geenius" (2001), "Mina, Robot" (2004) "Tuhkatriinumees"(2005) ja "Da Vinci kood" (2006).

## Välislingid
*
Ray Charles

**Ray Charles** (kodanikunimega **Raymond Charles Robinson**; 23. september 1930 Albany, Georgia osariik – 10. juuni 2004 Beverly Hills, California osariik) oli USA laulja, laulukirjutaja ja pianist.

Lapsepõlves jäi ta glaukoomi tõttu pimedaks. 1950. aastatel oli Charles soulmuusika pioneere, kui kasutas koos bluusi, džässi, rütmi ja bluusi ja gospelmuusika elemente. 1960. aastatel lisandusid tema muusikasse ka kantri- ja popmuusika. Plaadifirma ABC Records abil sai temast üks esimesi mustanahalisi muusikuid, kes sai oma muusikakarjääri üle sõltumatult otsustada.

Billboardi edetabelisse jõudis ta esimest korda 1949. aastal Maxin Trio koosseisus. 1952. aastal sõlmis ta plaadilepingu Atlantic Recordsiga. Singlite edetabelis Billboard Hot 100 oli tal kokku kolm esikohasinglit: "Georgia on My Mind" (1960), "Hit the Road Jack" (1961) ja "I Can't Stop Loving You" (1962). Tema teised tuntumad laulud olid muuhulgas "I Got a Woman" (1954), "What'd I Say" (1959), "Night Time Is the Right Time" (1959), "One Mint Julep" (1961), "Unchain My Heart" (1961), "Baby Grand" (duett Billy Joeliga; 1986) ja "A Song For You" (1993). Billboardi R&B-singlite edetabelis oli tal kokku 44 ja Hot 100-s üksteist esineljakümne singlit. Tema 1962. aasta album "Modern Sounds in Country and Western Music" oli tema esimene esikoha album plaadimüügiedetabelis Billboard 200.

Charlesi lauluhääl on Ameerika Ühendriikide muusikas üks isikupärasemaid. Ta on mõjutanud paljusid nimekaks saanud artiste, teiste seas Elvis Presleyt, Aretha Franklini, Stevie Wonderi, Van Morrisoni ja Billy Joeli.

2002. aasta oktoobris esines Charles Tallinnas Saku Suurhallis.

Ta võitis 18 Grammy auhinda, millest viis postuumselt. 1987. aastal tunnustati teda Grammy elutööauhinnaga. Kümme tema salvestist on kantud Grammy Kuulsuste Halli. 1986. aastal oli Charles üks esimesi, kes võeti Rock'n'rolli Kuulsuste Halli liikmeks. 1981. aastal sai ta Hollywoodi kuulsuste alleele omanimelise tähe. 2021. aastal nimetati ta Kantrimuusika Kuulsuste Halli liikmeks. Ajakiri Rolling Stone on valinud Charlesi kõigi aegade parimate artistide seas kümnendale ja parimate lauljate seas teisele kohale.

## Tunnustus
*1986 – Kennedy keskuse elutööauhind
*1993 – National Medal of Arts
*1998 – Polari muusikaauhind 

## Viited

## Välislingid
* Ray Charlesi koduleht
Metalcore

***Metalcore*** on muusikastiil, milles on kombineeritud ''hardcore'' pungi ja ''heavy metal''i elemente.

*Metalcore*-muusikat kirjeldada on keeruline, kuna selle terminigi kirjeldatakse muusikat, mis on inspireeritud erinevatest metali žanritest ja seega on ka erineva kõlaga.

## Ajalugu
*Metalcore* sai alguse 1980. aastatel USA-s. *Metalcore* kujunemises mängib suurt rolli New Yorgi *hardcore*-skeene. Esimeseks bändiks, mis hakkas kirjeldama enda muusikat kui *metal*i ja *hardcore*-pungi hübriidi, loetakse ansamblit Nuclear Assault, kuid siiski ei saa Nuclear Assaulti pidada veel *metalcore*-ansambliks. Tegemist oli ühega mitmest ''thrash''ile ülemineku bändist, mis omal ajal laiendas nii *metal*i kui ka *hardcore*-pungi piire. 

Üks *metalcore*i suunanäitaja oli ansambel Breakdown, mis kombineeris *metal*it *hardcore* pungiga, olemata samal ajal *[[thrash metal]]*. Tähtsamate algusaja ansamblitena võiks veel välja tuua Integrity, Leeway, Biohazardi, Madballi, Judge'i ja Raw Deali.

*Metalcore*i suurem levik ja populaarsuse kasv leidis aset sajandivahetuse paiku, mil sellised ansamblid nagu Bullet for My Valentine, Atreyu ja Killswitch Engage said väga laialdaselt tuntuks.

## ''Metalcore'' Eestis
*Metalcore* populaarsemaks muutumisega seoses on ka Eestis tekkinud mitu *metalcore*'i viljelevat ansamblit, näiteks Horror Dance Squad, Still Haunts Me, Into Salvation, Burn Still, Mushy, Stem,  From Private Letters, These Broken Remains ja Recycle Bin. *Metalcore*-kontsertide korraldamise ja fännide ühendamisega tegeleb Eestis põhiliselt ühendus kid in a pit.

## Alažanrid
* *[[Deathcore]]*
* *[[Mathcore]]*
* *[[Moshcore]]*

## Vaata ka
* Metalcore-bändide loend
* Fashioncore
* Hatecore
Metalcore-ansamblite loend

*Siin on loetletud [[metalcore]]'i viljelevaid ansambleid.*

## #
* 100 Demons
* 36 Crazyfists
* 7 Angels 7 Plagues
## A
* A Dozen Furies
* A Life Once Lost
* Acacia Strain, The
* Acme
* Adamantium
* Adora
* Aftershock
* Age of Ruin
* Agony Scene, The
* All That Remains
* All Out War
* Anterrabae
* As I Lay Dying
* As Blood Runs Black
* Atreyu
* August Burns Red
* Avenged Sevenfold (varasem materjal)
* Autumn Offering, The (esimene album)
## B
* Becoming the Archetype
* Beloved
* Beneath the Sky
* Between the Wars
* Betzefer
* Bird Of Ill Omen
* Black Dahlia Murder, The
* Bleeding Through
* Blessed By A Broken Heart
* Blessthefall
* Bloodlined Calligraphy
* Bring Me The Horizon
* Bullet for My Valentine
* Buried Inside
* Burn in Silence
* Burnt by the Sun
* Burn The Priest
* Bury Your Dead

## C
* Cassius
* Caliban
* Calico System
* Cannae
* Cataract
* Catherine
* Cave In
* Chimaira
* Chariot, The
* Coalesce
* Cold War
* Concubine, The
* Converge
* Curl Up and Die
## D
* Darkest Hour
* Day Of Contempt
* Deadguy
* Dead to Fall
* Death by Stereo
* Demise of Eros
* Demon Hunter
* Despised Icon
* Destroy the Runner
* Diecast
* Dry Kill Logic
## E
* E.Town Concrete
* Earth Crisis
* Eighteen Visions (varasem materjal)
* Embrace Today
* Embrace the End
* Emerald
* Esoteric, The
* Eso-Charis
* Evergreen Terrace
* Every Time I Die
* Eyes of the Betrayer

## F
* Fear Before the March of Flames
* Figure Four
* Fixation
* From A Second Story Window
* Frontside
* Folly
* Full Blown Chaos

## G
* GFK
* Gizmachi
* God Forbid
## H
* Haste the Day
* Hatebreed
* Heaven Shall Burn
* HeavyHeavyLowLow
* Himsa
* Hopesfall
* HORSE the band
* Human Abstract, The
## I
* I Killed the Prom Queen
* In This Moment
* Inhale Exhale
* Injury
* Inner Surge
* Inside Out
* Integrity
* Into the Moat
* It Dies Today
## J
* Jonbenet, The
## K
* Killswitch Engage
* killwhitneydead
## L
* Liar
* Light This City
* Living Sacrifice
* Love Me Butch
## M
* Maharahj
* Manhattan Skyline
* Manntis
* Maroon
* Matthias
* Misery Signals
* Most Precious Blood
* Mushy

## N
* Neaera
* Nights Like These
* No Innocent Victim
* Nora
* Norma Jean
* Number Twelve Looks Like You, The
## O
* Odd Project
* On Broken Wings
* On The Last Day
* Overcast
## P
* Parkway Drive
* Poison The Well
* Prayer For Cleansing
* Protest the Hero
* Psychostick
* Psyke Project, The
## R
* Rafflesia
* Raiz
* Red Roses For A Blue Lady

## S
* Scars of Tomorrow
* See You Next Tuesday
* Shadows Fall
* Shai Hulud
* Shogun
* Silent Civilian
* Sinai Beach
* Skycamefalling
* Snapcase
* Spitfire
* Still Haunts me
* Still Remains
* Stretch Arm Strong
* Subconscious
* Subzero

## Z
* Zao
* Taken
* These Broken Remains
* This Runs Through
* Threat Signal
* Through the Eyes of the Dead
* Trivium (varasem materjal)
* Twelve Gauge Valentine
* Twelve Tribes
## U
* Underoath (varasem materjal)
* Undertow
* Unearth
## V
* Vanna
## W
* Walls of Jericho
* War of Ages
* Warriors, The
* Will Haven
* Winter Solstice
* With Passion
Sufiks

**Sufiks** ehk **järelliide** on afiks, mis paikneb sõnatüve järel. Seejuures on sufiks seotud morfeem, mis ei saa eksisteerida omaette sõnavormina, vaid üksnes seotult vaba morfeemiga. Sufiksid on eesti keeles domineerivaks afiksite liigiks.

## Eesti keel
Eesti keeles on sufiksiteks grammatilised morfeemid (muutemorfeemid ehk vormitunnused) ja osad leksikogrammatilised morfeemid (tuletusmorfeemid ehk tuletusliited). Sõnavorm võib sisaldada korraga üht või mitut sufiksit ehk vormitunnust ja/või tuletusliidet.

Vormitunnuseid ehk tunnuseid kasutatakse sõnavormide moodustamisel. Nende hulka kuuluvad käände-, võrde-, arvu-, kõneviisi-, tegumoe- ja pöördetunnused, näiteks *koera-*'le***, ''koera-'''d***, *ilusa-*'m***, ''laula-'''me***, *laul-*'si**-**d***, ''laul-'''d'''-'''i***, *laula-*'ksi**-**te***.

Tuletusliiteid ehk liiteid kasutatakse uute [[Lekseem|lekseemide]] moodustamisel, näiteks ''laul-'''ik***, *mõt-*'le**-ma'', ''avar-**da**-ma'', ''ved-**ur***, ''rõõm-'''us***, *aru-*'t**-**le**-ma'', ''küsi-**tle**-ma''. Osa tuletusliidetest on [[Prefiks|prefiksid]] ehk tüve ees paiknevad afiksid, nagu **anti**-bakteriaalne, **de**-aktiveerima. Ajalooliselt on eesti keelele olnud omased ainult sufiksid, kõik praegused prefiksilised liited on laenatud teistest keeltest (nt [[Ladina keel|ladina keelest]]).

== Teised keeled ==
Sufikseid esineb maailma keeltes rohkem kui prefikseid. Paljud keeled kasutavad peaaegu ainult sufikseid (nt [[läänemeresoome keeled]] ja [[baski keel]]), samas kui ainult prefiksite olemasolu tuleb keeltes ette harva (nt [[tai keel]]). Selle jaotuse alusel nimetatakse keeli ka sufiksikeelteks ja prefiksikeelteks. Seejuures on sufiksid kõige omasemad [[Aglutinatiivne keel|aglutineerivatele keeltele]], kus muutumatule tüvele järgneb rohkelt sufikseid (nt [[Türgi keel|türgi]] ''köpek''-***ler***-***i*** ‘koer’+mitmus+akusatiiv). Sufiksid esinevad lisaks [[Fleksioon|flekteerivates keeltes]] (nt ladina [[Genitiiv|genitiivi]] erinevad vormid ''terr''-***ae***, ''serv''-***ī***, ''labor''-***is*** jne) ning osade määratluste järgi ka [[Polüsünteetiline keel|polüsünteetilistes keeltes]]. [[Infiks|Infikseid]] ehk tüvesiseseid afikseid esineb maailma keeltes väga harva (nt [[juroki keel]] Californias).

Leidub keeli, kus mõned sõnavormid sisaldavad kohustuslikku nii prefiksist kui sufiksist koosnevat kombinatsiooni, mida nimetatakse [[Tsirkumfiks|tsirkumfiksiks]] (nt [[Saksa keel|saksa]] ***ge*'-komm-**en**'' ‘tulnud’). Paljudes keeltes on nullmorfeemi kontseptsiooni järgi olemas mõttelised sufiksid, millel ei ole foneetilist sisu (nt türgi keele kolmanda isiku ainsus).

## Viited
Prefiks

**Prefiksid** ehk **eesliited** on  morfeemid, mis lisatakse sõna algusse juure või tüve ette. 

Leksikaalsetele morfeemidele võib eelneda mitu prefiksit.

Prefiksi abil moodustatakse uus sõna või sõnavorm. 

## Vaata ka
* Ühikute detsimaaleesliited
* Afiks
* Sufiks
* Infiks
* Tsirkumfiks
Ühekroonine münt (1933)

1933. aastal vermitud **ühekroonine münt** on Eesti Vabariigi seni viimane igapäevases käibes kasutamiseks mõeldud hõberaha. Tegemist on meenemündiga, mis anti välja X üldlaulupeo puhul. 1934. aastal vermitud ühekroonised valmistati alumiiniumpronksist.

__TOC__

Analoogiliselt Tartu Ülikooli mälestusmündiga kadus see münt kiiresti käibelt: rahvale kujundus meeldis ja need jäeti mälestuseks. Et vältida järsku rahahulga suurenemist, tuli selle meenemündi kasutamine seadusliku maksevahendina lõpetada – nii oligi see münt rahana kasutusel vaid veidi üle nelja ja poole aasta, 20. juunist 1932 kuni 1. veebruarini 1937.

## Kujundus
Münt on hõbedast värvi ning kaalub 6 grammi, läbimõõt on 2,525 sentimeetrit  ning selle serv on rihveldatud. Numismaatikute hulgas on münt tuntud kui "Laulupidu".

### Avers
Mündi esiküljel on Eesti Vabariigi suur riigivapp mille kohal on sõnad "EESTI VABARIIK" ning mille all on vermimise aasta "1933".

### Revers
Mündi tagaküljel on kandle kujutis mille taustaks laululava ning selle all nimiväärtus "1 kroon". Kandle kohal on legend "ÜLDLAULUPIDU" ning selle kõrval aastaarvud "1869" (vasakul) ja "1933" (paremal).

## Erimid
Mündist on teada ka üks erim, nn "pikk V" – sõnas "VABARIIK" oleva "V" tähe parempoolse "haru" kohal on mündi äärisel münditempli veast põhjustatud väljaulatuv mõhn. Lisaks sellele on mündist veel ka paar varianti, mida erimiks ei loeta. Nende puhul on vapipoolel vasaku tammeoksa välimise leherea teise lehepaari (rõhutan sõna paar) vasem leht servaga kokkupuutes ning teine variant on templimõra, mis jookseb osaliselt läbi vasaku tammeoksa ning jätkub sõnas EESTI. Samad variandid võivad esineda ka koos. Ühtlasi võib neid kohata erimiga "pikk V" müntidel.  

## Vaata ka
* 1999. aasta meenemünt "130 aastat esimesest Eesti üldlaulupeost"
* 1934. aasta ühekroonine münt
* Ühekroonine münt pärast 1992. aasta rahareformi
Male (Maldiivid)

**Male** (divehi މާލެ) on Maldiivide pealinn. Linn asub Male saarel Kaafu atollil. Kõigest 5,8 km² suurusel alal on üle 100 000 elaniku. 

Males on arhitektuurilisi ja ajaloolisi vaatamisväärsusi: 17. sajandist pärit mošeed, rahvusmuuseum, suurejooneline kaasaegne islamikeskus, mille kuldne kuppel on saanud Male sümboliks. 

Linna lähedal on Male rahvusvaheline lennujaam.

## Välislingid
Viiesendine münt (1931)

**5-sendine münt** lasti käibele 1. aprillil 1931 ning see oli kasutuses kuni 25. märtsini 1941, mil Eestis jäi ainsaks seaduslikuks maksevahendiks Nõukogude rubla.

## Kujundus
Mündi kujundus kinnitati Vabariigi Valitsuse otsusega nr. IV 11. märtsist 1931. Vasekarva münt kaalub 6 grammi, selle läbimõõt on 2,325 sentimeetrit  ning selle serv on sile. Nagu ka teised sendi-mündid (va 1929. aasta 1-sendine) kujundas selle Georg Westenberg.

### Avers
Mündi esiküljel on sõnad "EESTI VABARIIK" ja nimiväärtus "5 senti".

### Revers
Mündi tagaküljel on kolm lõvi ja vermimisaasta "1931".

## Vaata ka
* Viiesendine münt pärast 1992. aasta rahareformi

## Viited
Viiesendine münt

**Viiesendine münt** on väikseima nimiväärtusega rahamärk, mis 1992. aasta rahareformiga kasutusele võeti.

__TOC__

Inflatsioonist tuleneva nõudluse vähenemise tõttu viiesendiseid münte pärast 1997. aastat juurde ei vermitud. Ringluses olnud mündid olid endiselt seaduslikud maksevahendid, ja kauplused ei saanud keelduda nende vastuvõtmisest, kuid vastavalt 5. aprillist 2004 jõustunud kaubandustegevuse seadusele ei pidanud müüjad viiesendiseid enam tagasi andma (tasumisele kuuluv summa ümardati 10 sendi täpsuseks).

## Kujundus
Kuldkollane münt kaalub 1,29 grammi, selle läbimõõt on 1,595 sentimeetrit, paksus 0,8 millimeetrit ning selle serv on sile.

### Avers
Mündi esiküljel on sõnad "EESTI VABARIIK" ja nimiväärtus "5 senti".

### Revers
Mündi tagaküljel on kolm lõvi ning vermimise aasta.

### Vermimisaasta erimid
Viiesendiseid münte vermiti aastatel 1991, 1992 ja 1995. Ainus erinevus müntidel on aastaarv.

## Vaata ka
* 1931. aasta viiesendine münt
* Eesti kroon

## Viited
Benny Andersson

**Göran Bror Benny Andersson** (sündinud 16. detsembril 1946 Stockholmis Rootsis) on rootsi muusik. Tuntud eelkõige ansambli ABBA klahvpillimängijana. 

Enne ABBA-ga liitumist mängis ta aastatel 1964–1969 ansamblis Hep Stars. 

Koos Björn Ulvaeusega lõi ta muusika muusikalidele "Chess" ja "Mamma Mia!". 

## Tunnustus

* Vasa ordeni I klassi komandör (2024).

## Välislingid
*The Hep Stars International Official website - Benny Andersson before ABBA